CELEX: 32004R1893
Language: lt
Date: 2004-10-29 00:00:00
Title: 2004 m. spalio 29 d. Komisijos reglamentas (EB) Nr. 1893/2004, iš dalies keičiantis reglamentą (EB) Nr. 815/2004, nustatantį pereinamojo laikotarpio priemones pieno ir pieno produktų eksportui remiantis Reglamentu (EB) Nr. 174/1999 dėl Čekijos Respublikos, Estijos, Kipro, Latvijos, Lenkijos, Lietuvos, Maltos, Slovakijos, Slovėnijos ir Vengrijos įstojimo į Europos Sąjungą

30.10.2004   
            
            
               LT
            
            
               Europos Sąjungos oficialusis leidinys
            
            
               L 328/55
            
         
      KOMISIJOS REGLAMENTAS (EB) Nr. 1893/2004
   2004 m. spalio 29 d.
   iš dalies keičiantis reglamentą (EB) Nr. 815/2004, nustatantį pereinamojo laikotarpio priemones pieno ir pieno produktų eksportui remiantis Reglamentu (EB) Nr. 174/1999 dėl Čekijos Respublikos, Estijos, Kipro, Latvijos, Lenkijos, Lietuvos, Maltos, Slovakijos, Slovėnijos ir Vengrijos įstojimo į Europos Sąjungą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį,
   atsižvelgdama į Čekijos Respublikos, Estijos, Kipro, Latvijos, Lenkijos, Lietuvos, Maltos, Slovakijos, Slovėnijos ir Vengrijos stojimo aktą, ir ypač į jo 41 straipsnio pirmą dalį,
   kadangi:
   
               (1)
            
            
               2004 m. kovo 19 d. Komisijos sprendime 2004/280/EB, nustatančiame pereinamojo laikotarpio priemones, taikomas prekiaujant tam tikrais gyvūninės kilmės produktais, įsigytais Čekijos Respublikoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje (1) (toliau – naujosios valstybės narės) yra nustatomos priemonės, palengvinančios perėjimą nuo esamos tvarkos naujosiose valstybėse narėse prie tvarkos, įsigaliojusios pradėjus taikyti veterinarijos sritį reglamentuojančius Bendrijos teisės aktus. Remiantis to sprendimo 3 straipsniu, valstybės narės leidžia nuo 2004 m. gegužės 1 d. iki rugpjūčio 31 d. prekiauti produktais, įsigytais prieš įstojimo datą naujųjų valstybių narių, kurioms leidžiama eksportuoti pieno produktus į Bendriją, įmonėse, su sąlyga, kad produktai būtų pažymėti atitinkamos įmonės sveikumo ženklu, pridedant dokumentą, patvirtinantį, kad jie buvo pagaminti laikantis to sprendimo nuostatų.
            
         
               (2)
            
            
               Todėl Komisijos reglamente (EB) Nr. 815/2004 (2) yra nustatyta, kad už produktus, atitinkančiais Sprendimo 2004/280/EB 3 straipsnyje nurodytus reikalavimus ir kuriais leidžiama prekiauti nuo 2004 m. gegužės 1 d. iki rugpjūčio 31 d., gali būti skirta eksporto grąžinamoji išmoka.
            
         
               (3)
            
            
               Komisijos sprendimu 2004/700/EB numatoma pratęsti Sprendimo 2004/280/EB 3 straipsnio nuostatų galiojimo terminą iki 2005 m. balandžio 30 d. Todėl reikėtų pratęsti Reglamento (EB) Nr. 815/2004 1 straipsnio nuostatų galiojimo terminą.
            
         
               (4)
            
            
               Todėl reikėtų atitinkamai iš dalies pakeisti Reglamentą (EB) Nr. 815/2004.
            
         
               (5)
            
            
               Siekiant išvengti nesusipratimų ūkio subjektų tarpe, šis reglamentas turėtų būti taikomas nuo 2004 m. rugsėjo 1 d.
            
         
               (6)
            
            
               Šiame reglamente numatytos priemonės atitinka Pieno ir pieno produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 815/2004 iš dalies keičiamas taip:
   
               1)
            
            
               1 straipsnio pirmoje pastraipoje „2004 m. rugpjūčio 31 d.“ data yra pakeičiama „2005 m. balandžio 30 d.“ data.
            
         
               2)
            
            
               2 straipsnio antroje pastraipoje „2004 m. rugpjūčio 31 d.“ data yra pakeičiama „2005 m. balandžio 30 d.“ data.
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas eksporto deklaracijoms nuo 2004 m. rugsėjo 1 d. iki 2005 m. balandžio 30 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. spalio 29 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 87, 2004 3 25, p. 60. Sprendimas su pakeitimais, padarytais Sprendimu 2004/700/EB (OL L 318, 2004 10 19, p. 21).
   
      (2)  OL L 153, 2004 4 30, p. 17; pataisyta versija OL L 231, 2004 6 30, p. 14.